ΑΠΌΦΑΣΗ ΤΟΥ ΣΥΜΒΟΥΛΊΟΥ της 24ης Ιουλίου 2006 για τον διορισμό του Προέδρου του Κοινοτικού Γραφείου Φυτικών Ποικιλιών (2006/551/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (1), και ιδίως το άρθρο 43 παράγραφοι 1 και 2, την ανακοίνωση που υπέβαλε η Επιτροπή στις 3 Ιουλίου 2006, αφού έλαβε τη γνώμη του Διοικητικού Συμβουλίου του Κοινοτικού Γραφείου Φυτικών Ποικιλιών, ΑΠΟΦΑΣΙΖΕΙ : Άρθρο μόνον Ο κ. Bart KIEWIET, γεννηθείς στις 7 Ιανουαρίου 1947, διορίζεται πρόεδρος του Κοινοτικού Γραφείου Φυτικών Ποικιλιών, για μία πενταετία. Η θητεία του αρχίζει από την ημερομηνία κατά την οποία θα αναλάβει καθήκοντα, η οποία πρόκειται να συμφωνηθεί από τον Πρόεδρο και το Διοικητικό Συμβούλιο του εν λόγω Γραφείου. Βρυξέλλες, 24 Ιουλίου 2006.

[Source: multi_eurlex | Tokens: 855]